*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 12ης Ιανουαρίου 1988
για έγριση προγράμματος που αφορά την πρώτη φάση εμπορίας σιτηρών στην Πορτογαλία σύμφωνα με τον κανονισμό (ΕΟΚ) αριθ. 355/77 του Συμβουλίου
(Το κείμενο στην πορτογαλική γλώσσα είναι το μόνο αυθεντικό)
(88/102/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία με τον κανονισμό (ΕΟΚ) αριθ. 560/87 του Συμβουλίου (2), και ιδίως το άρθρο 5,
Εκτιμώντας:
ότι στις 20 Ιουλίου 1987 η πορτογαλική κυβέρνηση ανακοίνωσε ένα πρόγραμμα που αφορά την πρώτη φάση εμπορίας σιτηρών και ότι παρέσχε συμπληρωματικά στοιχεία στις 11 Νοεμβρίου 1987·
ότι το πρόγραμμα αυτό έχει ως αντικείμενο τη δημιουργία κατάλληλων εγκαταστάσεων αποθήκευσης, τον εξορθολογισμό και τον εκσυγχρονισμό του τομέα των σιτηρών στο πρώτο στάδιο της εμπορίας, έτσι ώστε να αυξηθεί η ανταγωνιστικότητα του τομέα και να αξιοποιηθούν τα προϊόντα του· ότι αποτελεί λοιπόν ένα πρόγραμμα με την έννοια του άρθρου 2 του κανονισμού (ΕΟΚ) αριθ. 355/77·
ότι, αν και το πρόγραμμα αυτό προβλέπει επενδύσεις στον τομέα του ρυζιού, το κράτος μέλος ανακοίνωσε επίσης ένα άλλο ειδικό πρόγραμμα σχετικά με τον τομέα του ρυζιού· ότι αυτό το προϊόν πρέπει κατά συνέπεια να αποκλειστεί από το πεδίο εφαρμογής της παρούσας απόφασης·
ότι οι αρχές της καλής οικονομικής διαχείρισης δεν επιτρέπουν να επιδοτηθούν επενδύσεις που χρησιμοποιούνται για σκοπούς παρέμβασης·
ότι το πρόγραμμα αυτό περιλαμβάνει ένα ικανοποιητικό αριθμό στοιχείων που προβλέπονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι του άρθρου 1 του κανονισμού αυτού μπορούν να επιτευχθούν κατά την πρώτη φάση της εμπορίας σιτηρών· ότι η προβλεπόμενη προθεσμία για την εφαρμογή του προγράμματος αυτού δεν υπερβαίνει την περίοδο που προβλέπεται στο άρθρο 3 παράγραφος 1 στοιχείο ζ) του κανονισμού αυτού·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Εγκρίνεται, με εξαίρεση τις επενδύσεις που αφορούν το ρύζι, το πρόγραμμα που αφορά την πρώτη φάση εμπορίας σιτηρών, που ανακοίνωσε η πορτογαλική κυβέρνηση στις 20 Ιουλίου 1987 και συμπληρώθηκε στις 11 Νοεμβρίου 1987.
2. Η έγκριση αυτή δεν επεκτείνεται στις επενδύσεις που χρησιμοποιιούνται για σκοπούς παρεμβασης.
Άρθρο 2
Η παρούσα απόφαση απευθύνεται στη Πορτογαλική Δημοκρατία.
Βρυξέλλες, 12 Ιανουαρίου 1988.